Gwamnatin tarayya ta bayyana gobe Laraba a matsayin ranar hutu ga ma'aikata ▷ Legit.ng
Gwamnatin tarayya ta bayyana gobe Laraba a matsayin ranar hutu ga ma'aikata
6 months ago 31 views by Jamil Usman
- A jiya ne gwamnatin tarayya ta bayar da sanarwar bai wa ma'aikata hutun kwana daya domin basu damar gabatar da bikin murnar ranar su ta ma'aikata
- Ma'aikatan za su gabatar da hutun na su a gobe Laraba, inda za su cigaba da aiki ranar Alhamis
Gwamnatin tarayya ta bayyana gobe Laraba 1 ga watan Mayu, 2019, a matsayin ranar ma'aikata.
Ministan harkokin cikin gida, Abdulrahman Dambazau, shine ya bayyana hakan, a madadin gwamnatin tarayya a wata sanarwa da babban sakataren ma'aikatar Barista Georgina Ekeoma Ehuriah, ya sanyawa hannu jiya Litinin, 29 ga watan Afrilu, 2019.
Ya taya dukkanin ma'aikatan Najeriya murna akan irin ayyukan da suke gabatarwa da kuma irin sadaukar da kansu wurin ganin sunyi aiki tukuru domin cigaban kasarmu Najeriya.
Har ila yau Dambazau ya yabawa ma'aikatan akan tabbatar da manufofin gwamnatin tarayya na ayyukan kasar nan, sannan ya yabawa kasashen waje da irin kokarin da suke wurin ganin sun kawo ayyukan cigaba a fadin kasar.
Idan ba a manta ba makonni kadan da suka gabata shugaban kasa Muhammadu Buhari ya sanya hannu akan dokar karawa ma'aikata albashi a kasar nan, inda ya mayar da karancin albashi zuwa naira dubu talatin daga naira dubu sha takwas da ake biya a da.
Sai dai kuma wani hanzari ba gudu ba, da yawa daga cikin gwamnonin Najeriya sun bayyana cewa gaskiya baza su iya biyan sabon albashin da gwamnatin tarayyar ta mayar doka ba, inda har wasu masu hasashe a kasar suke ganin karin albashin zai iya kawo rikici a fadin kasar nan.
Muhammadu Buhari Latest NewsHausa NewsBuhari Administration Policies Latest NewsLabarai Daga Jaridu Latest NewsManyan Labarai A Yau Latest News